— Жонка мае ордэн Маці, — расказвае Андрэй Скабей. — Астатнія нашы ўзнагароды царкоўныя. Многія бацькі клапоцяцца толькі пра тое, каб дзеці развіваліся, а на сабе як на асобах ставяць тлусты крыж. Гэта няправільна. Для мяне заўсёды бацькі і дзядулі з бабулямі былі аўтарытэтам, прыкладам для пераймання. Таму і мы з жонкай стараемся штодзень рухацца і развівацца, каб дзецям было на каго раўняцца. Кім яны стануць па прафесіі, няхай самі вырашаюць, галоўнае, каб былі добрымі людзьмі.